Q.1 ब्रह्म पुराण में मुख्य क्या जानकारी मिलती है?
ब्रह्म पुराण हिंदू धर्म के 18 पुराणों में से एक प्रमुख पुराण है। पुराणों की सूची में इस पुराण को प्रथम स्थान पर रखा जाता है और इसे पुराणों में महापुराण भी कहा जाता है। इसमें सृष्टि, जल की उत्पत्ति, ब्रह्मा की उत्पत्ति तथा देव-दानव जन्म, मनुवंश, प्राणी, पृथ्वी, भूगोल, नरक, स्वर्ग, मंदिर, तीर्थ आदि का विवरण है। शिव-पार्वती विवाह, कृष्ण लीला, विष्णु अवतार, विष्णु पूजन, वर्णाश्रम, श्राद्धकर्म आदि की भी जानकारी है। पुराणों की परम्परा के अनुसार 'ब्रह्म पुराण' में सृष्टि के समस्त लोकों और भारतवर्ष का भी वर्णन किया गया है।कलियुग का वर्णन भी इस पुराण में विस्तार से उपलब्ध है।